cyanic-selkie/wikianc huggingface dataset:
Գեյ Թալիզ
The New York Times և Esquire
Թալիզը լքել է Նյու Յորք Թայմսը և 1965 թվականին դարձել Esquire ամսագրի հաստիքային հեղինակը։ Esquire-ում գլխավոր խմբագիր Հարոլդ Հեյզի ղեկավարությամբ աշխատել են Թոմ Վուլֆը, Թերրի Սաուզենը, Նորման Մեյլերը և այլ տաղանդավոր հեղինակներ, որոնք զբաղվել են «նոր լրագրությամբ» ։ Վուլֆը 1972 թվականին հորինել է այդ տերմինը և օգտագործել այն լրագրողական տեքստերում բնորոշ գրական հնարքներով՝ տեսարանների մանրամասն նկարագրությամբ, երկխոսություններով, խոսակցական ոճով, նարատիվ կառուցվածքով և հեղինակի, որպես գործողության ակտիվ մասնակից դիրքավորելով, ի տարբերություն դասական «օբյեկտիվ» լրագրության ։ Esquire-ի հետ համագործակցության ընթացքում Թալիզը բազմաթիվ հայտնի հոդվածներ է գրել, որոնցից ամենահայտնին, ըստ մի շարք պարբերականների, «Ֆրենկ Սինատրան մրսել է» պատմվածքն է, որը լույս է տեսել 1966 թվականի ապրիլին ։
«Ֆրենկ Սինատրան մրսել է»
Esquire տեղափոխվելուց հետո Թալիզի ստացած առաջին առաջադրանքներից Ֆրենկ Սինատրայի հետ հարցազրույցն է։ Լրագրողը մեկնել է Լոս Անջելես՝ արտիստի հետ հանդիպելու համար, բայց հարցազրույցը չի կայացել․ երգչի գործակալները տեղեկացրել են, որ նրա մոտ մրսածություն է ։ Հեյզը խորհուրդ է տվել Թալիզին մնալ քաղաքում ու նյութ գրել, և վերջինս սկսել է փնտրել բոլոր նրանց, ովքեր ծանոթ էին Սինատրային ։ Նյու Յորք վերադառնալուց հետո լրագրողը հավելյալ մի քանի տասնյակ հարցազրույց է վերցրել երգչի հարազատներից ու ընկերներից՝ ստեղծելով ակնարկ, որը մտել է լրագրության պատմության մեջ ։
Ինքը՝ Թալիզը, իր լավագույն հոդվածն է համարում «Mr. Bad News»-ը՝ Օլանդ Ուիթմենի մասին պատմող նյութը ։
Գրականություն
Գեյ Թալիզը նոն-ֆիքշն ժանրի ավելի քան տասներեք գրքի հեղինակ է ։ Նրա առաջին ստեղծագործություններից մեկն է դարձել 1971 թվականին լույս տեսած «Honor Thy Father» բեսթսելլերը, որը բացել է իտալական մաֆիայի աշխարհի կողմից փակված վարագույրը։ Հեղինակը կարողացել է ներթափանցել այնտեղ գանգստեր Բիլ Բոնանոյի՝ լեգենդար Ջոզեֆ Բոնանոյի որդու հետ սերտ հարաբերությունների շնորհիվ ։ Գիրքը մեծ արձագանք է ստացել, և 1973 թվականին , ստեղծագործության մոտիվներով, լույս է տեսել համանուն գեղարվեստական ֆիլմ։ Thy Neighbor’s Wife գրքի վրա աշխատելիս, որը նվիրված է Ամերիկայում սեռական հեղափոխության հետևանքներին, Թալիզն աշխատանքի է անցել էրոտիկ մերսման սրահում՝ որպես մենեջեր, և մասնակցել օրգիաներին, ինչը փաստագրվել է լրագրող Արոն Լեյթամի՝ սկանդալ առաջացրած հոդվածում։ Թալիզին քննադատել են, նա հեռացվել է PEN ակումբից և, նրա կարծիքով, սկանդալը բացասաբար է ազդել իր ամբողջ կարիերայի վրա։ Նա հեռացել Է ԱՄՆ-ից և հինգ տարի ապրել Իտալիայում, որտեղ գրել է Unto the Sons գիրքը՝ նվիրված իր ընտանիքի պատմությանը։
2010 թվականից Թալիզը The New Yorker ամսագրի հեղինակն է։ Ամսագրի հետ համագործակցության ընթացքում այցելել է Մոսկվա՝ աշխատելով օպերային երգչուհի Մարինա Պոպլավսկայայի պատմության վրա։
ԱՄՆ վերադառնալուց հետո շարունակել է գրողի կարիերան։ 2017 թվականին Netflix-ը զարգացրել է իր վերջին գրքերից մեկի՝ The Voyeur’s Motel-ի թեման՝ թողարկելով Voyeur վավերագրական ֆիլմը, որում Թալիզը հարցազրույց է վերցնում մոթելի սեփականատիրոջից, որը տարիներ շարունակ հետևել է իր այցելուներին։
Անձնական կյանք
Գեյ Թալիզն ամուսնացած է գրող և հրատարակիչ Նեն Թալիզի հետ։ Նրանք ունեն երկու դուստր. Պամելա Թելլեզ՝ նկարչուհի, Կատրին Թալիզ՝ լուսանկարիչ։
Արտաքին հղումներ
Կատեգորիա:Ալաբամայի համալսարանի շրջանավարտներ Կատեգորիա:Ամերիկացի գրողներ Կատեգորիա:Ամերիկացի լրագրողներ
Պատրիկի
Պատրիկի (Πατρίκι, Tuzluca), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 389 մարդ, հիմնականում՝ թուրքեր։
Պանկիսի կիրճ
Պանկիսի կիրճ (პანკისის ხეობა), կիրճ Վրաստանի հյուսիսում։
Դիրք
Պանկիսի կիրճը գտնվում է Ախմետայի շրջանում, Վրաստանում, Ալազան գետի վերին հոսանքում։ Կիրճը 60 կմ հեռու է վրաց-ռուսական սահմանից և նրանից բաժանված է լեռնաշղթայով։ Կիրճի երկարությունը կազմում է 28 կմ, լայնությունը` մոտ 5 կմ։ Կիրճում տեղակայված են չեչեն-կիստերի 16 բնակավայրեր։
Բնակչություն
Պանկիսի կիրճում ապրում են հիմնականում կիստեր, այդպես են կոչվում չեչենները Վրաստանից, ովքեր համարվում են 16-19-րդ դարի եկվորների հետնորդները։ Այստեղ կան նաև վրացիներով և օսեթներով բնակեցված կետեր։ 1990-ականներին այստեղ են հիմնավորվել փախստականներ Չեչնիայից, ովքեր այստեղ են եկել Առաջին չեչենական պատերազմի ժամանակ։ Ըստ 2008 թվականի փետրվարի տվյալների, կիրճում ապրում է մոտ 600 փախստական Չեչնիայից ։ 2000 թվականի տվյալներով նրանց թիվը 6500 էր ։ Երկրորդ չեչենական պատերազմի ժամանակ կիրճում խաղաղ բնակչության հետ թաքնվում էին նաև ահաբեկիչներ, որոնց թվում էին Ռուսլան Գելաևի խմբերը։ 2004 թվականի ամռան կեսերին վրացական հատուկ ջոկատայինների և Ռուսաստանի Անվտանգության դաշնային ծառայության համատեղ ուժերով Պանկիսի կիրճն ամբողջությամբ մաքրվում է հանցախործ խմբավորումներից ։ Սակայն չնայած դրան, ահաբեկիչները շարունակում էին օգտագործել Պանկիսի կիրճը որպես իրենց ռազմաբազա մինչև 2008 թվականի օգոստոս, երբ Ռուս-վրացական պատերազմի ընթացքում մասամբ ոչնչացվել են, մասամբ էլ հեռացել Դաղստանի և Ինգուշեթիայի տարածք։
Ըստ տարբեր տվյալների, Պանկիսի կիրճի 50-ից մինչև 200 բնակիչներ պատերազմել են Իսլամական պետության ահաբեկիչների հետ 2012-2014 թվականներին։ 2016 թվականի հունվարի 26-ին ՌԴ Արտգործնախարարությունը հայտարարել է, որ ռուսական կողմը տեղեկատվություն ունի այն մասին, որ Իսլամական պետություն (ԻՊ) արգելված կազմակերպությունն օգտագործում է Պանկիսի կիրճն իր շահերի համար։ Այդպիսի հայտարարություն ՌԴ արտգործնախարար Սերգեյ Լավրովն արել է մամուլի ասուլիսի ժամանակ։ Արդյունքում այդ տեղեկատվությունը չի հաստատվել, հունվարի 30-ին Թբիլիսիում ԱՄՆ դեսպան Յան Քելլին և Վրաստանի նախագահ Գեորգի Մարգվելաշվիլին այցելել են Պանկիսի կիրճ, որտեղ շփվել են տեղացիների հետ։ Վրաստանի առաջնորդը չի մեկնաբանել Լավրովի խոսքերը։ Ամերիկացի դիվանագետն ասել է. «ԱՄՆ սերտորեն համագործակցում է Վրաստանի հետ ահաբեկչության դեմ պայքարում։ Ես մեկ անգամ ևս ցանկանում եմ ընդգծել, որ Պանկիսում ահաբեկիչների համար բազա չկա» ։
Թեոդոր Բաթլեր
Թեոդոր Բաթլեր (Theodore Earl Butler, ), ամերիկացի նկարիչ-իմպրեսյոնիստ։ Եղել է ամերիկյան նկարիչների համայնքի հիմնադիրներից մեկը։
Կենսագրություն
Ծնվել է 1861 թվականի հոկտեմբերի 12-ին Կոլումբուսում, Քորթլենդ Ֆիլիպ Լիվինգսթոն Բաթլերի և Էլիզաբեթ Սլեյդ Փիրս Բաթլերի ընտանիքում (1822-1901)։ Սովորել է Օհայո նահանգի Մարիեթա քաղաքի Մարիեթա քոլեջում, որը ավարտել է 1882 թվականին։ Հետո 1884 թվականից մինչև 1886 թվականը սովորել է Նյու Յորքի Ուսանող-նկարիչների Լիգայում` Ջեյմս Բեկվիտի, Կենոն Քոքսի, Ջուլյան Ույրի և Ուիլմ Չեյզի հետ։ Ուսումը շարունակելու նպատակով տեղափոխվել է Փարիզ։ Փարիզում Բաթլերը սովորել է La Grande-Chaumière, Atelier Colarossi և Ժյուլիանի ակադեմիայում։ Նրա ուսուցիչներից է եղել ֆրանսիացի նկարիչ Կարլիյուս Դյուրինը։ 1888 թվականին Բաթլերը Փարիզյան սալոնում շահեց խրախուսական մրցանակ «Այրին» նկարի համար։ Բաթլերը Կարլիուսի միջոցով ծանոթացավ Կլոդ Մոնեի մասին, ով ապրում էր Ժիվերնի համայնքում։ Մի շարք ուրիշ ամերիկացի նկարիչների հետ Բաթլերը մի որոշ ժամանակ անց է կացրել Ժիվենիում։ Այստեղ նա ծանոթացել է Մոնեի խորթ դուստր` Սյուզանի հետ և սիրահարվել է նրան։ 1892 թվականի հուլիսի 20-ին կայանում է նրանց հարսանիքը։ Ամերիկացի նկարիչ Թեոդոր Ռոբինսոնն այս իրադարձություն հավերժացրել է կտավի վրա և նկարել է «Հարսանաեկան քայլերգ» կտավը։
Նրանք ունեցել են երկու զավակ. որդի` Ջիմի Բաթլերը, ով ծնվել է 1892 թվականին և հաջորդ տարում ծնված դուստրը` Լիլի Բաթլերը։ Կինը մահանում է 1899 թվականի փետրվարի 16-ին։ Կնոջ մահից հետո Բաթլերի կրտսեր քույրը Մարտան օգնում է եղբորը երեխաների դաստիարակության հարցում ։ Նույն տարում Բաթլերը որոշում է վերադառնալ Միացյալ նահանգներ։ Այնտեղ նա կազմակերպել է մի քանի անհատական ցուցահանդես Նյու Յորքում, որոնցից մեկը` ֆրանսացի նկարիչ Դյուրան-Ռուելի պատկերասրահում։ Վեց ամիս անց նա վերադարձել է Ժիվերնի, որտեղ 1900 թվականին ամուսնացել է Մարթ Օշեդի հետ։ 1914 թվականին նրա ողջ ընտանիքը գալիս է Նյու Յորք, որտեղ նա սկսել է ակտիվորեն աշխատել որպես գեղանկարիչ և քաղաքական գործիչ։ 1916 թվականին իր ընկերոջ` Ջոն Սլոյնի հետ միասին ստեղծել է Անկախ նկարիչների համայնք (Society of Independent Artists) և 1918-1921 թվականներին դարձել է կազմի խորհրդի տնօրեն։ Իր կնոջ հետ միասին նա մասնակցել է ամերիկյան Կարմիր խաչ կազմակերպության գործունեությանը։ 1921 թվականից հետո նա իր ընտանիքի հետ միասին նորից վերադարձել է Ժիվերնի։ Մահացել է 1936 թվականի մայիսի 2-ին Ֆրանսիայում։ Թաղվել է քաղաքային գերեզմանոցում Giverny Church Cemetery : Հետաքրքրական է, որ Թեոդոր Բաթլերի քույրը Էլիզաբեթ Մարի Բաթլերը Mary Elizabeth Butler Sheldon եղել է ԱՄՆ-ի նախագահ Ջորջ Բուշ ավագի հայրիկի նախատատը։
Սևանի լեռնանցք
Սևանի լեռնանցք, Դիլիժանի լեռնանցք, Դիլիջանի լեռնանցք, Սեմենովկայի լեռնանցք, Սեմյոնովկայի լեռնանցք, լեռնանցք Հայաստանի Գեղարքունիքի և Տավուշի մարզերի սահմանագլխին, Փամբակի և Արեգունի լեռնաշղթաների միջև, 2114 մ բարձրության վրա։ Սևան լճի ավազանը միացնում է Աղստևի հովտի հետ։ Մինչև Դիլիջանի թունելի շահագործումը Սևանի լեռնանցքով էր անցնում անցնում միջպետական Մ4 (Երևան-Սևան-Դիլիջան-Ադրբեջանի սահման) ավտոմայրուղին։ XIX դարի 2-րդ կեսին և XX դարի սկզբին կոչվել է Սեմյոնովկայի լեռնանցք ։
Թեոդոր Բաթլեր
Պատկերասրահ
Նկարչի աշխատանքների մեծամասնությունը գտնվում է ԱՄՆ-ում և Ֆրանսիայում։
Սևանի լեռնանցք
Ծանոթագրություններ
Կատեգորիա:Լեռնանցքներ այբբենական կարգով Կատեգորիա:Հայաստանի լեռնանցքներ Կատեգորիա:Գեղարքունիքի մարզի լեռնագրություն
Թեոդոր Բաթլեր
Ծանոթագրություններ
Կատեգորիա:Ամերիկացի նկարիչներ Կատեգորիա:Ժյուլիանի ակադեմիայի շրջանավարտներ Կատեգորիա:Կոլարոսի ակադեմիայի շրջանավարտներ Կատեգորիա:19-րդ դարի ամերիկացի նկարիչներ Կատեգորիա:20-րդ դարի ամերիկացի նկարիչներ Կատեգորիա:Իմպրեսիոնիստ գեղանկարիչներ Կատեգորիա:Ամերիկացի դիմանկարիչներ
Լեզվաբանության միջազգային օլիմպիադա
Լեզվաբանության միջազգային օլիմպիադան (IOL) տասներկու միջազգային գիտական օլիմպիադաների մեջ նորագույններից է։ Լեզվաբանության միջազգային օլիմպիադայի հապավումը հետևյալն է` IOL (International Linguistics Olympiad): Այս օլիմպիադան նպաստում է մաթեմատիկական, տեսական լեզվաբանության և տրամաբանության ոլորտների առաջընթացին ։
Ձևաչափ
Լեզվաբանության միջազգային օլիմպիադան տարբերվում է մյուս գիտական ​​օլիմպիադաներից, քանի որ օլիմպիադան իր մեջ ընդգրկում և՛ անհատական, ​​և՛ թիմային մրցույթներ։ Անհատական ​​մրցույթը բաղկացած է 5 խնդիրներից, որոնք ընդգրկում են տեսական, մաթեմատիկական և կիրառական լեզվաբանության հիմնական ոլորտները` հնչյունաբանություն, մորֆոլոգիա, իմաստաբանություն և այլն, որոնք պետք է լուծվեն վեց ժամվա ընթացքում։
Սկսած երկրորդ միջազգային օլիմպիադայից թիմային մրցույթը բաղկացած է լինում մեկ բավականին դժվար և ժամանակատար խնդրից։ Աշակերտներին տրված է լինում 3-4 ժամ խնդիրը լուծելու համար։
Գրեթե բոլոր միջազգային գիտական ​​օլիմպիադաների նման, այստեղ նույնպես խնդիրները թարգմանվում են մի քանի լեզուներով, և ուստի այն պետք է գրված լինի որևէ լեզվական սահմանափակումներից ազատ։ Այնուամենայնիվ, ի տարբերություն մյուս օլիմպիադաների, խնդիրների թարգմանությունները տրամադրվում են բազմալեզու խնդիրների կոմիտեի կողմից, քանի որ մրցակիցները կարող են որոշակի առավելություններ ձեռք բերել, եթե նրանք ծանոթ լինեն միմյանց։ Խնդիրները հիմնականում թարգմանված են աշխարհի համեմատաբար հայտնի լեզուներով։ Մասնակից երկրները հնարավորություն ունեն ընտրելու իրենց հարմար 6000 լեզուներից մեկը (չհաշված մեռած լեզուները)։ Հանձնաժողովը կարող է չօգտագործել արհեստական կամ գեղարվեստական լեզվի միջամտությունները։ Մարզիչները իրավունք ունեն աշխատել իրենց թիմերի հետ ողջ շաբաթվա ընթացքում։
Ամեն դեպքում լավագույն մեթոդը այս խնդիրները լուծելու համար վերլուծական և դեդուկիվ մտածելակերպն է, քանի որ բոլոր լուծումները պետք է լինեն մանրամասն շարադրված։
Պատմություն
Միջնակարգ դպրոցականների համար նախատեսված առաջին լեզվական օլիմպիադան կազմակերպվել է 1965 թվականին` Ռուսաստանի Մոսկվա քաղաքում, Ալֆրեդ Զուրինսկու նախաձեռնությամբ (1938-1991 թվականներ)։ Օլիմպիադային իրենց մասնակցությունն ունեցան նաև մաթեմատիկոս Վլադիմիր Անդրեևիչ Յուսպեսկին, լեզվաբաններ Ալեքսանդր Կիբրիկը, Աննա Պոլիվանովան և Անդրեյ Զալիզնյակը։ Այն պարբերաբար անցկացվում էր մինչև 1982 թվականը և վերսկսվեց 1988 թվականին։ Նմանատիպ օլիմպիադաներ կազմակերպվեցին նաև Բուլղարիայում (1984 թվական ), ԱՄՆ-ի Օրեգոն (1988 թվական ) և Ռուսաստանի Սանկտ Պետերբուրգ քաղաքումներում (1995 թվական )։ Բուլղարիայի օլիմպիադայի բավականին լավ արդյունքներից հետո օլիմպիադան միջազգայնացվեց։
Անցկացման վայրեր ըստ տարիների
Լեզվաբանության միջազգային օլիմպիադան առաջին անգամ պաշտոնապես տեղի ունեցավ 2003 թվականի սեպտեմբերի 6-12-ը Բորովեցսկում կազմակերպված Ալեքսանդր Կիբրիկի և ևս 6 երկրների` Բուլղարիայի, Չեխիայի, Էստոնիայի, Լատվիա, Նիդերլանդների և Ռուսաստանի հետ միասին։ Առաջին Միջազգային ժյուրիի կազմի մեջ մտնում էին Իվան Դերջանսկին (Բուլղարիայի գիտությունների ակադեմիայի մաթեմատիկայի և ինֆորմատիկայի ինստիտուտ), Ալեքսանդր Բերդիշևսկին (ՄՊՀ), Բորիս Իոմինը (Ռուսաց լեզվի ինստիտուտ) և Ելենա Մուրավենկոն (ՌԴ Պետական ​​համալսարանի ռուսաց լեզվի բաժին)։ Անհատական ​​մրցույթի հինգ խնդիրները վերաբերում էին Հակոբ Լինբախի «Transcendental algebra» համակարգին, եգիպտական ​​արաբերենին, Ադիգեին և ֆրանսերենին։ Թիմային մրցույթը բաղկացած էր երեք խնդրից`Թոուչարյանական լեզվից, ենթագրերի օգտագործուման մեթոդներից և կատարողական բայերից։
Լեզվաբանության երկրորդ միջազգային օլիմպիադան տեղի ունեցավ 2004 թվականի օգոստոսի 2-ից 6-ը Մոսկվայում` Ռուսաստանի Դաշնության Հումանիտար Համալսարանում։ Մասնակցեցին յոթ երկրներ, իսկ Լեհաստանը, Սերբիան և Չեռնոգորիայի ունեցան իրենց առաջին մասնակցությունը։ Անհատական ​​մրցույթի հինգ խնդիրը եղել է լատիներեն, անգլերեն և այլն։ Թիմային խնդիրը հայերեն էր։
Լեզվաբանության երրորդ միջազգային օլիմպիադան տեղի ունեցավ 2005 թվականի օգոստոսի 8-ից 12-ը Նիդերլանդների Լեյդեն քաղաքում, որին առաջին անգամ մասնակցեց 9 երկիր։
Լեզվաբանության չորրորդ միջազգային օլիմպիադան տեղի ունեցավ 2006 թվականի օգոստոսի 1-ից 6-ը Տարտուի համալսարանում` Էստոնիայի Տարտու քաղաքում ։ Ռենատե Պաջուսուուի նախագահությամբ և 13 թիմերի մասնակցությամբ։ Լեզվաբանության չորրորդ միջազգային օլիմպիադայի առաջին անգամ մասնակցում էր Լիտվան։ Թիմային խնդիրը ամերիկյան ժեստերի լեզվով էր։
Լեզվաբանության հինգերորդ միջազգային օլիմպիադան անցկացվեց 2007 թվականի հուլիսի 31-ից օգոստոսի 4-ը, Ռուսաստանի Սանկտ Պետերբուրգ քաղաքում ։ Ստանիսլավ Գյուրևիչի նախագահությամբ, 15 թիմերի մասնակցությամբ։ Այս օլիմպիադային ԱՄՆ-ի թիմը մասնակցեց առաջին անգամ։ Այդ տարում որոշվեց, որ յուրաքանչյուր երկիր կարող է մեկ կամ երկու թիմեր ուղարկել, որոնցից յուրաքանչյուրը բաղկացած պետք է լինի չորս աշակերտից, առաջին թիմի ծախսերը լիարժեքորեն ընդունվում են ընդունող երկրի կողմից։ Բացի այդ, հյուրընկալող երկիրը կարող էր ուղարկել երրորդ թիմ։ Անհատական ​​մրցույթի հինգ խնդիրը վերաբերվում էին վրացերենին, թաթարերենին, թուրքերենին և այլն։ Թիմային խնդիրը Հավայան կղզիների տոհմաբանական պայմանանշաններով էր։
Գուջարաթական գրականություն
Հուջարաթական գրականություն, հուջարաթցիների՝ Հնդկաստանի Հուջարաթ նահանգում և Բոմբեյում ապրող ժողովրդի գրականությունը։
Լեզվաբանության միջազգային օլիմպիադա
Պատմություն
Լեզվաբանության վեցերերդ միջազգային օլիմպիադան տեղի ունեցավ 2008 թվականի օգոստոսի 4-ից 9-ը, Բուլղարիայի Սաննի լողափի մոտակայքում ։ Իլիանա Ռայեայի գլխավորությամբ և 16 թիմերի մասնակցությամբ։ Առաջին անգամ էին մասնակցում Գերմանիան, Սլովենիան և Հարավային Կորեան։ Խնդիրների կոմիտեն նախագահում էր Իվան Դերջանսկին։ Թիմային խնդիրը «Մանդարին»-ի և «Կանտոնե»-ի մասին էր։
Գուջարաթական գրականություն
Կատեգորիա:Հուջարաթական գրականություն Կատեգորիա:Հնդկական գրականություն Կատեգորիա:Պակիստանի գրականություն
Լեզվաբանության միջազգային օլիմպիադա
Պատմություն
Լեզվաբանության ութերորդ միջազգային օլիմպիադան տեղի ունեցավ 2010 թվականի հուլիսի 19-ից 24-ը` Շվեդիայում : Նախագահ Հեդվիգ Սկիգարթի և 26 թիմերի մասնակցությամբ։ Առաջին անգամ մասնակցում էին Նորվեգիայի և Սինգապուրի թիմերը։ Խնդիրների կոմիտեն նախագահում էր Ալեքսանդր Պիպերսկին։ Թիմային խնդիրը լուծելու համար պետք էր քաղվածքներ թարգմանել մոնղոլական բառարանից ։
Լեզվաբանության իններորդ միջազգային օլիմպիադան անցկացվեց 2011 թվականի հուլիսի 25-30-ը, ԱՄՆ-ի Քարնեգի Մելլոն համալսարանում ՝ Լորի Լևինի նախագահությամբ և 27 թիմերի մասնակցությամբ։ Առաջին անգամ մասնակցում էին Բրազիլիան, Կանադան, Արաբական Միացյալ Էմիրությունները և Վիետնամը։ Խնդիրների կոմիտեն նախագահում էր Ադամ Էսթերբերգը։ Անհատական ​​մրցակցության խնդիրները պահանջում էին ֆարվերեն (գերմանական) ուղղագրություն, Ալգական հնչյունաբանություն և այլն։
Լեզվաբանության տասներորդ միջազգային օլիմպիադան տեղի ունեցավ 2012 թվականի հուլիսի 29-ից օգոստոսի 4-ը Լյուբլյանայում, Միրկո Վաուփոտիի գլխավորությամբ և 26 թիմերի մասնակցությամբ։ Առաջին անգամ մասնակցում էին Չինաստանի, Հունաստանի, Հունգարիայի, Իսրայելի և Ճապոնիայի թիմերը։ Խնդիրների կոմիտեն նախագահում էր Իվան Դերջանսկին։
Լեզվաբանության տասնմեկերորդ միջազգային օլիմպիադան տեղի ունեցավ 2013 թվականի հուլիսի 22-ից 26-ը, Մանչեսթերի քերականության դպրոցում, Նիլ Շելդոնի նախագահությամբ և 35 թիմերի մասնակցությամբ։ Առաջին Թայվանը, Թուրքիան և Մոնտենը։ Խնդիրների կոմիտեն նախագահում էր Ստանիսլավ Գյուրևիչը։
Լեզվաբանության տասներկուերորդ միջազգային օլիմպիադան տեղի ունեցավ 2014 թվականի հուլիսի 21-ից 25-ը` Պեկինում, Ջին Յուկինի գլխավորությամբ և 39 թիմերի մասնակցությամբ։ Առաջին անգամ մասնակցում էին Պակիստանը և Ուկրաինան։ Խնդիրի կոմիտեն նախագահում էր Ջեյ Քյու Լինը։ Թիմային խնդիրն ներառում էր մարդու իրավունքների համընդհանուր հռչակագրի հայերեն թարգմանությունները։
Լեզվաբանության տասնչորսերորդ միջազգային օլիմպիադան անցկացվեց 2016 թվականի հուլիսի 25-29-ը` Հնդկաստանում, որը վարեցին բժիշկներ Մոնոջիտ Չոնդուրին և Նաթ Ջհայը։ Մասնակցություն ունեցան 44 թիմ, որոնցից 2-ը մասնակցում էին առաջին անգամ։
Լեզվաբանության տասնհինգերորդ միջազգային օլիմպիադան տեղի ունեցավ 2017 թվականի հուլիսի 31-ից մինչև օգոստոսի 4-ը Դուբլինի քաղաքային համալսարանում Դոկտոր Քերա Գրեյնին գլխավորությամբ և 43 թիմերի մասնակցությամբ։ Խնդիրների կոմիտեն նախագահում էր Հյու Դոբսը։ Թիմային խնդիրը պարունակում էր ինդոնեզերեն բառեր։
Արտաքին հղումներ
Կատեգորիա:Օլիմպիադաներ ըստ առարկաների
Բերուլ
Բերուլ (Bérulle), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2012 թվականի դրությամբ կազմում է 259 մարդ, բնակչության խտությունը` 15.70 մարդ/կմ²։ Բնակավայրը զբաղեցնում է 16.5 կմ² տարածք։
Աշխարհագրություն
Գտնվում է Փարիզ քաղաքից 125 կմ հարավ-արևելք, Շալոն ան Շամպայն քաղաքից` 105 կմ հարավ-արևմուտք, Տրուա քաղաքից` 34 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սևեռն
Սևեռն (Severn, Hafren, Sabrina), գետ Մեծ Բրիտանիայում։ Այն Մեծ Բրիտանիայի ամենաերկար գետն է ։
Երկարությունը 354 կմ է (գետաբերանով՝ 391 կմ), ավազանը՝ 21 հազար քառակուսի կմ։ Սկիզբ է առնում Քեմբրյան լեռների արլևելյան լանջերից, թափվում Բրիստոլի ծոցը։ Սնումը անձրևային է, հորդացումը՝ աշնանն ու ձմռանը։ Ջրի միջին ծախսը մոտ 250 մ³/վրկ է։ Նավարկելի է մինչև Ստաուրպորա քաղաքը։ Ջրանցքներով կապված է Թեմզա, Թրենթ (գետ), Մերսի գետերի հետ։ 1966 թվականին Սևեռնի էստուարի (գետաբերանածոց) վրա կառուցվել է բարձր կամուրջ, Բրիստոլ քաղաքի մոտ՝ տրանսպորտային թունել։ Սևեռնի ափերին են Շրուսբերի, Վուսթեր, Գլոսթեր, Նյուպորտ, Քարդիֆ քաղաքները։
Պերիստերոնա (Ֆամագուստայի շրջան)
Պերիստերոնա (Περιστερωνοπηγή, Alaniçi), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 860 մարդ, հիմնականում՝ թուրքեր։
Ծանոթագրություններ
Կատեգորիա:Կիպրոսի գյուղեր
Աշուշա բդեշխ
Աշուշա Բ (ծննդյան թվականն անհայտ - 470, 5-րդ դար), Գուգարաց բդեշխ (455 - 470 թվականներ), Տաշիրի իշխան, Միհրանյանների իշխանական տոհմից։ Աշուշան Գուգարաց բդեշխ Բակուր Ա-ի որդին է, Անուշվռամ Արծրունու ամուսինը և Վազգեն բդեշխի ու Ջոջիկի հայրը։
Աշուշա բդեշխը հրավիրել է Մեսրոպ Մաշտոցին իր իշխանությունը (Տաշիր)՝ լուսավորությունը տարածելու համար։ Նա եղել է այն նախարարների մեջ, որոնք 450 թվականին Հազկերտ Բ-ի հրամանով կանչվել էին Տիզբոն։ Մահապատժի սպառնալիքի տակ բոլոր նախարարները առերես ուրացել են իրենց հավատքը։ Հազկերտ Բ-ն, պատանդ պահելով մարզպան Վասակ Սյունու որդիներին ու Գուգարքի բդեշխ Աշուշային, հայ նախարարներին 700 մոգերի և հսկիչ զորախմբի ուղեկցությամբ ճանապարհել է Հայաստան՝ հանձնարարելով 1 տարում եկեղեցիները վերածել մեհյանների ու կրակատների և կառուցել ատրուշաններ։ Հայ նախարարները վերադարձել են հայրենիք՝ անհրաժեշտ դիմադրություն կազմակերպելու հույսով։ Վարդանանց պատերազմից հետո 455 թվականին, Աշուշան խնդրեց Հազկերտ Բ-ին և ազատեց Վահան, Վասակ և Արտաշես Մամիկոնյաններին, որոնք պատանդ էին Պարսից արքունիքում և որոնց իր հետ տանելով, պահում է իր մոտ ։
Աշուշա բդեշխից մնացել է իր կնիքը՝ այս հունարեն արձանագրությամբ. «Ασουσας πιτιαξης Ιβιρων Καρχηδων?» :
Աղբյուրներ
Կատեգորիա:Միհրանյաններ Կատեգորիա:Գուգարքի բդեշխներ Կատեգորիա:470 մահեր
Ալբանիայի ազգային պարկերի ցանկ
Սա Ալբանիայի ազգային պարկերի ցանկն է, որը ներառում է 14 ազգային պարկ և մեկ ծովային պարկ ։ Նրանք ընդգրկում են 210668.48 հա տարածք կամ ընդհանուր տարածքի մոտավորապես 6.7%-ը։ Ազգային անվտանգությունն ու ազգային պարկերի կառավարումն իրականացնում է Ալբանիայի Բնապահպանության նախարարությունը։
Ալբանիայի ազգային պարկերի ցանկ
{{legend|#F5F5DC|Համաշխարհային ժառանգության օբյեկտ կամ Համաշխարհային ժառանգության օբյեկտի մի մասը|border=solid 1px #AAAAAA}} {{legend|#CFECEC|Ծովային պարկ կամ Ծովային պաշտպանված տարածքի մի մասը|border=solid 1px #AAAAAA}}
Արտաքին հղումներ
Կատեգորիա:Ալբանիայի աշխարհագրություն Կատեգորիա:Ցանկեր:Ալբանիա
Սենաժ
Սենաժ, մինչև 50-ից 55% խոնավություն պարունակող, թառամեցրած, հերմետիկ պայմաններում պահածոյացված խոտ։ Որպես հումք օգտագործում են բնական և ցանովի խոտհարքների բույսերը, որոնցից բակլազգիները (թիթեռնածաղկավորները) հավաքում են մինչև ծաղկման, իսկ դաշտավլուկազգիները (հացազգիներ)՝ հասկակալման փուլերում։ Սենաժահումքը մանրացնում են սիլոսահավաք կոմբայնով։ Սենաժ պահում են մետաղե կամ երկաթբետոնե հերմետիկ աշտարակներում (տես Սիլոսային կառույցներ)։ Սննդարարությամբ գրեթե համարժեք է կանաչ կերերին։ 100 կգ երեքնուկի սենաժը պարունակում է 33-ից 40 կերային միավոր, 4-ից 5 կգ մարսելի պրոտեիկ, 450-ից 460 գ կալցիում, 200-ից 220 գ ֆոսֆոր, 3000-ից 4000 մգ կարոտին։ Սենաժը օգտագործում են հիմնականում խոշոր և մանր եղջերավորների կերակրման համար և այն՝ կարելի է տալ կենդանիներին սիլոսի և խոտի փոխարեն։
Կատեգորիա:Կեր
Անջեյ Լյուբելչիկ
Անջեյ Լյուբելչիկ (Andrzej lubelczyk, ծննդյան թվականն անհայտ է, Բոհնյա, Լեհաստան - մոտ 1550-1560, Լվով), լեհ կրոնական գործիչ և պատմաբան։ Հայերին նվիրված «Հայերի մկրտությունը» (1544), «Պատարագը կամ հայածես ժամասացությունը» (1549) աշխատություններում, որոնք Լյուբելչիկը շարադրել է Անտոնյանների օրդենի կուսակրոն, Լվովի բնակիչ և թարգմանիչ Մարտին Վարդանի օգնությամբ, առաջ է քաշել հայադավան և Հռոմի կաթոլիկ եկեղեցիների միության գաղափարը։ Հանդես է եկել Լեհաստանի և Ուկրաինայի հայերի պաշտպանությամբ՝ ընդդեմ ազգային խտրականության։ Իր աշխատություններով կարևոր ավանդ է ներդրել հայերի սովորույթների և բարքերի հետ Արևմտյան Եվրոպային ծանոթացնելու գործում։
Կատեգորիա:Լեհ պատմաբաններ Կատեգորիա:Լեհ կրոնական գործիչներ
Silk City
Silk City, բրիտանո-ամերիկյան սուպերխումբ/դուո, որը կազմված է էլեկտրոնային երաժշտության պրոդյուսերներ Մարկ Ռոնսոնից և Դիպլոյից ։ Դուոն համագործակցել է այնպիսի արտիստների հետ, ինչպիսիք են Դուա Լիպան, Դանիել Մերիվեզերը, Mapei-ը, GoldLink-ը և Desiigner-ը ։
Պատմություն
2018 թվականի հունվարի 2-ին ամերիկացի դիջեյ և երաժշտական պրոդյուսեր Դիպլոն, ինչպես նաև անգլո-ամերիկացի երաժիշտ, դիջեյ, երգերի հեղինակ և պրոդյուսեր Մարկ Ռոնսոնը հայտարարել են Silk City անվամբ նոր նախագծի մասին ։ 2018 թվականի մայիսի 25-ին դուոն թողարկել է իր դեբյուտային սինգլը՝ «Only Can Get Better»-ը Դանիել Մերիվեզերի մասնակցությամբ ։ Երկրորդ սինգլը՝ «Feel About You»-ն Mapei-ի մասնակցությամբ թողարկվել է 2018 թվականի հուլիսի 20-ին ։ Երրորդ՝ «Loud» սինգլում Դիպլոն վերամիավորվել է նախկին գործընկերներ GoldLink-ի և Desiigner-ի հետ ։
Նրանց չորրորդ և վերջին սինգլը «Electricity»-ն է՝ բրիտանացի երգչուհի Դուա Լիպայի մասնակցությամբ և թողարկվել է 2018 թվականի դեպտեմբերի 6-ին։ Երաժշտական տեսահոլովակը թողարկվել է նույն օրը ։ Այն արժանացել է Գրեմմի մրցանակի «Լավագույն պարային ձայնագրություն» անվանակարգում ։
Արտաքին հղումներ
Կատեգորիա:Ամերիկյան երաժշտական խմբեր Կատեգորիա:Բրիտանական երաժշտական խմբեր Կատեգորիա:«Գրեմմի» մրցանակի դափնեկիրներ Կատեգորիա:2018 հիմնադրված երաժշտական խմբեր
Ալբայի տիրամայրը
«Ալբայի տիրամայրը» (Madonna d'Alba), Ռաֆայելի տիրամայրերից մեկը տոնդո ձևով։ Ստեղծել է Պաոլո Ջովիոյի պատվերով Հռոմ մեկնելուց հետո՝ 1511 թվականին՝ իր ստեղծագործական կյանքի գագաթնակետին։ Այս տարեթվով է թվագրված նաև նրա «Աթենական դպրոցը»։ Կտավի էսքիզները պահպանվել են եվրոպական մի քանի թանգարաններում։
Պատմություն
Նկարն ստացել է «Ալբայի տիրամայրը» անվանումը 18-րդ դարում, երբ գտնվում էր Օլիվարեսի հետնորդների՝ Ալբայի հերցոգների սևիլիյան ամրոցում ։
Իսպանական ծագմամբ վերջին ներկայացուցչից՝ հերցոգուհի Ալբայից, ընտանեկան հուշանվերն անցավ նրա բուժմամբ զբաղվող բժշկին ։ Թեև հետագայում նա հայտնվեց դատարանում հերցոգուհուն թունավորելու փորձի համար, սակայն խորամանկ բժիշկը հասցրեց կտավը վաճառել դանիական կոմս դե Բուրկին ։ Նրանից հետո «Ալբայի տիրամայրը» անցավ լոնդոնյան գործարարներին, ինչի մասին իմացավ ցարական էմիսար Ֆրանց Լաբենսկին։ 1836 թվականին Նիկոլայ I–ի պատվերով նա 14 հազար ֆունտով ձեռք բերեց Ռաֆայելի ամենանշանավոր տիրամայրերից մեկը։ Ռաֆայելն այդ ժամանակ համարվում էր պատմության մեծագույն նկարիչը։ Ռուսաստանում մնալուց հետո ոչ լավ պահպանվելու պատճառով տեղափոխվեց կտավի վրա։ Արդյունքում վնասվեց աջ կողմի բնանկարի մի հատվածը ։
Գտնվելու վայր
«Ալբայի տիրամայրը» Ռուսաստանում մնաց գրեթե հարյուր տարի։ Սանկտ Պետերբուրգի գեղարվեստի ակադեմիայի սաներին ներշնչում էին, որ դա արտահայտչական արվեստի իդեալ է։ Բնօրինակի պատճեն, որն արել է Ֆյոդոր Բրունին, մինչև օրս գտնվում է Միխայլովյան ամրոցում։ Նկարչի հուշերի համաձայն՝ երբ ինքը զբաղված էր կտավի վերականգնման աշխատանքներով, կայրսուհի Ալեքսանդրա Ֆյոդորովնան ցանկություն է հայտնել այն կախել իր աշխատասենյակում։ Կայսրը, ով հազվադեպ էր նրան մերժում ինչ–որ բանում, հումորով ասել է․ «Յուղալի կլինի» ։ Նրա հրամանով Բրունին կայսրուհու համար պատրաստեց նկարի կրկնօրինակը։
Մելոնի գնումը դոլարի փոխարժեքով գնահատվեց 1,1 միլիոն դոլար․ դա արվեստի առաջին ստեղծագործությունն էր, որի գինը գերազանցեց միլիոն դոլարը։ Այս կտավի սահմանած ռեկորդը շարունակվեց 30 տարի, մինչև որ Մետրոպոլիտեն թանգարանը ձեռք բերեց ռեմբրանդյան «Արիստոտելը»։ 1937 թվականին՝ Ազգային պատկերասրահի կառուցումից հետո, Մելոնը հայտնի վարպետների նկարների իր հավաքածուն նվիրաբերեց ամերիկյան ժողովրդին։ 2004 թվականի սեպտեմբերին «Ալբայի տիրամայրը» կարճ ժամանակով վերադարձավ Ռուսաստան և ցուցադրվեց Էրմիտաժում ։
Ազգային պատկերասրահն իր կայքում գնատահում է «Ալբայի տիրամայրը»՝ որպես նկարչի՝ ԱՄՆ–ում գտնվող ամենանշանավոր ստեղծագործությունը ։ Իրապես արքայական համամասնություններով նա գերազանցում է ավելի վաղ Ռաֆայելի կողմից Ֆլորենցիայում ստեղծած տիրամայրերին ։
Նկարագրություն
Նկարը երիզված է 94,5 սմ տրամագծով շրջանագծով ։ Որպես կոմպոզիցիայի կենտրոն՝ հանդես է գալիս եղեգյա ոչ մեծ խաչը, որը մանուկ Հովհաննես Մկրտիչը տալիս է մանուկ Քրիստոսին։ Հենց խաչին են ուղղված բոլորի հայացքները։ Ի տարբերություն միջնադարյան անշարժ տիրամայրերի՝ այս նկարի կերպարները ներդաշնակորեն ներգծված են բնանկարին և համագործակցելով միմյանց հետ՝ ստեղծում են կոմպոզիցիոն միասնություն ։ Մարիամի՝ Հովհաննեսին ուղղված ձեռքը և նրա հագուստի ծալքերը հավասարակշռում են այդ շարժուն համակարգը։ Մարիամի դիրքում և նրա հագուստի հանդիսավոր իջնող ծալքերում կա անտիկ քանդակներ հիշեցնող ինչ–որ բան ։ Կերպարների համար որպես ֆոն հանդես է գալիս հռոմեական Կամպանիայի իդեալականացված բնապատկերը։
Մայքլ Բին
Մայքլ Քեննել Բին (Michael Connell Biehn, ), ամերիկացի դերասան, հայտնի է Ջեյմս Քեմերոնի ֆանտաստիկ մարտաֆիլմերով (« Տերմինատոր », «Օտարները» և «Անդունդ»)։
Կենսագրություն
Դերասանը ծնվել է Ալաբամայում։ Երբ նա երիտասարդ էր, ծնողների հետ տեղափոխվել է Նեբրասկա, հետո տեղափոխվել է Արիզոնա, որտեղ ավարտել է տեղի համալսարանի դրամատիկական բաժինը։ Յոթանասունականների կեսերին Բինը տեղափոխվել է Լոս Անջելես, որտեղ դարձել է մոդել, նկարահանվել է գովազդներում և փոքր հեռուստասերիալներում։ Առաջին անգամ ճանաչություն է ձեռք բերել՝ մարմնավորելով հանցագործի «Երկրպագու» ֆիլմում։ Նրա հաջորդ դերը եղել է «Կարգապահության լորդերը» ֆիլմում, որը էկրաններ է բարձրացել 1983 թվականին։ Ֆիլմը հաջողված էր և հավաքել է ավելի քան 11 միլիոն դոլար շահույթ, այդպիսով Բինը ամրապնդել է իր հաջողությունը։ 1983 թվականին Մայքլը հայտնվել է «Տերմինատոր» ծրագրում, որը նրա համար դարձավ աստղային ֆիլմ։ Այդ ժամանակ «Տերմինատորը» ընդամենը եղել է սկսնակ ռեժիսոր Ջեյմս Քեմերոնի քիչ բյուջե ունեցող մարտաֆիլմ։ «Տերմինատոր»-ի դերերից մեկը հասնում է Բինին, չնայած Ջեյմս Քեմերոնը մեծ ռիսկի էր դիմում՝ կիբեր-մարդասպանի դերի համար հրավիրելով Առնոլդ Շվարցենեգերին, ով մինչև հիմա մարմնավորել է լավ տղաների, իսկ դրական տղայի դերը տալով դերասանի, ով հայտնիություն է ձեռք բերել հանցագործի դերով։ Նկարահանումների ժամանակ Բինը ընկերանում է Ջեյմս Քեմերոնի հետ։ Պատրաստումների ընթացքում Մայքլը հաճախել է հրաձգության դասերի, ուսումնասիրել է իր հերոսին։
1984 թվականի աշնանը, առանց յուրահատուկ գովազդի, «Տերմինատորը» ցուցադրվեց և ներկրողների համար անսպասելիորեն հավաքեց 40 միլիոն դոլար։ «Տերմինատոր»-ից հետո Բինը համոզվել է, որ պետք է ընտրել լավ ռեժիսորի կամ լավ սցենարիստի։ Քեմերոնի հետ համագործակցությունը Բինը շարունակել է նաև «Օտարները» ֆիլմում, որտեղ Քեմերոնը նրան առաջարկել է զինվորներից մեկի դերը, ով բախվում է այլմոլորակային հրեշների հետ։ Այդ ֆիլմում Բինը հայտնվում է վերջին պահին․ ի սկզբանե նրա դերում «Օտարները» ֆիլմում հաստատվել էր Ջեյմս Ռեմարը, բայց նկարահանումների մեկնարկից երեք օր անց, Ջեյմս Քեմերոնի հետ ունեցած տարաձայնությունների պատճառով Ռեմարը լքել է նկարահանման հրապարակը։ Երբ Քեմերոնը օգնությամբ դիմում է Բինին, նա միանգամից թռչում է Անգլիա, որտեղ անցկացվում էին նկարահանումները, որպեսզի օգնի իր ընկերոջը։ Այդ ֆիլմը Բինի համար դարձավ «հերոսական կինոկարիերայի» կուլմինացիան։
Հաջորդող ֆիլմերում նա հեռանում է «լավ տղաների» կերպարից․ մարմնավորել է ոստիկանի «Ուիլյամ Ֆրիդկինի «Կատաղություն» ֆիլմում, նկարահանվել է Դեմի Մուրի հետ «Յոթերորդ նախանշանը» առեղծվածային ֆիլմում, մարմնավորելով պատերազմի վիրավոր վետերանի «Ոչ խորը գերեզմանում» դրամայում։ Այս ֆիլմերը, չավելացնելով նրան ճանաչություն, ցույց են տվել, որքան լայն է նրա դերասանական հնարավորությունների շրջանակը։ «Վատ տղայի» դերին նա վերադարձել է Ջեյմս Քեմերոնի «Անդունդ» ֆիլմում, որը դարձավ Մայքլ ԲԻնի և Ջեյմս Քեմերոնի միասնական վերջին խոշոր ծրագիրը, բացառությամբ «Տերմինատոր 2. Դատաստանի օր» ֆիլը, քանի որ ռեժիսորն այլևս չի հրավիրել դերասանին նկարահանվելու իր ֆիլմերում։
1990 թվականին էկրաններին է բարձրացել «Ծովային կատուներ» ֆիլմը, որտեղ Մայքը մարմնավորել է գլխավոր դերերից մեկը։ Ֆիլմը ստացել է ցածր գնահատականներ, բայց ծրագրում հավաքել է ավելի քան 25 միլիոն դոլար։ Դրանից հետո նրա կարիերան անկում է ապրել։ Բինի հաջորդ ֆիլմը եղել է «Դանդաղ շարջման ռումբը» ֆիլմը, որում նա խաղացել է գլխավոր դեր։ Ֆիլմը ձախողում էր․ 6 միլիոն դոլար բյուջե ունենալով ֆիլմը հավաքել է ընդամենը 64 հազար։ Ձախողված էր նաև նրա հաջորդ «Մահացու անկում», «Անբարոյական» ֆիլմերը։ Դրանից հետո Մայքլի համբավը վերջնականապես խարխլվել է, և մի քանի տարիների ընթացքում նա նկարահանվել է քիչ բյուջե ունեցող ֆիլմերում և հեռուստատեսությունում՝ հիմնականում խաղալով երկրորդական դերերում։ Այդ շրջանում կարելի է առանձնացնել մի քանի ֆիլմեր՝ «Ժայռը» Նիկոլաս Քեյջի մասնակցության, որտեղ Բինը խաղացել է հրամանատար Անդերսոնի երկրորդական դերը և «Պատերազմի արվեստը» ֆիլմը Ուեսլի Սնայփսոնի հետ գլխավոր դերում։
Միայն 2000-ական թվականների վերջին նկատվել է դերասանի կարրիերայի վերածնունդ։ Այդ ընթացքում նշանակալից են Մայքլի այնպիսի դերերը, ինչպիսիք են շերիֆ Հեյգը Ռոբերտ Ռոդրիգեսի մոտ, «Վախի մոլորակ» ֆիլմում։
Արտաքին հղումներ
Կատեգորիա:Ամերիկացի կինոդերասաններ Կատեգորիա:Ամերիկացի դերասաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի մոդելներ Կատեգորիա:Ամերիկացի սցենարիստներ Կատեգորիա:Ամերիկացի կինոռեժիսորներ Կատեգորիա:Արիզոնայի համալսարանի շրջանավարտներ Կատեգորիա:Ամերիկացի տղամարդ կինոդերասաններ
Լուի IX Սուրբ
Լյուդովիկոս IX Սուրբ, 1226 թվականից Ֆրանսիայի արքա։ Կապետինգների դինաստիայից։ Կատարել է վարչական, դատական բարեփոխումներ որոնք նպաստել են պետական իշխանության կենտրոնացմանը և երկրի տնտեսական զարգացմանը։ 1248 թվականին գլխավորել է Խաչակրաց յոթերորդ արշավանքը, 1250 թվականին գերվել է Եգիպտոսում և ազատվել մեծ փրկագնի դիմաց։ Մահացել է ժանտախտից՝ Թունիսում ձեռնարկած խաչակրաց ութերորդ արշավանքի ժամանակ։ Կաթոլիկ եկեղեցին Լյուդովիկոս IX-ին դասել է սրբերի շարքին։
Կառավարման սկիզբը
Լյուդովիկոսի մայրը՝ Բլանկա Կաստիլիացին, խելացի կրոնական և համառ կին էր, ով ուներ մեծ ազդեցություն իր որդու վրա։ Իր ամուսնու մահից հետո նա դառնում է իր որդու խնամակալը և վերականգնում է արքայական իշխանության հեղինակությունը։ Լյուդովիկոսը պատանեկության տարիներին տարված էր ասպետական կյանքով։ 1234 թվականին Լուին ամուսնանում է Պրովանսի կոմս Ռայմունդ IV-ի դստեր՝ Մարգարիտի հետ։
Լյուդովիկոսի գահ բարձրանալը լուրջ փոփոխություններ չմցրեց ղեկավարության վարած քաղաքականության մեջ, քանզի արքայական իշխանությունը այնքան մեծ էր, որ վերջինիս դժվար չէր պահպանել իր մոր ձեռք բերած հեղինակությունը վասսալների նկատմամբ։ Անգլիայի արքա Հենրի III-ը փորձեց վերադարձնել իր նախնիների տիրույթները Գարոնի շրջանում, սակայն Լյուդովիկոսը Թալեբուրում 1242 թվականին հաղթեց անգլիացիներին։ Լուին չօգտվեց իր տարած հաղթանակից և, իր խորհրդականներին հակառակվելով՝ Հենրիին վերադարձրեց դեռևս Ֆիլիպ II Օգոստոսի կողմից Անգլիայից խլված տարածքների մի մասը։
Խաչակրաց յոթերորդ արշավանք
1244 թվականին արքան ծանր հիվանդացավ և երդում տվեց մասնակցել խաչակրաց արշավանքի։ Սեն Դենի աբբայությունում ստացավ զորադրոշ վերցրեց ուխտավորի գավազանը և Լիոնում ստանալով Պապի օրհնությունը, խաչակիրների հետ 1248 թվականին հասավ Կիպրոս, իսկ 1249 թվականին՝ Եգիպտոս, հունիսի 6-ին գրավված՝ Դամիետա քաղաք, շարժվելով առաջ 1250 թվականին իր թուլացած և հոգնած զորքերով պարտություն կրեց Ալ-Մանսուրի ճակատամարտում։
Դամիետա նահանջելու ժամանակ սարակինոսներին հաջողվում է գերեվարել Լյուդովիկոսին, արքան մեծ փրկագնի դիմաց ազատ արձակվեց և վերադարձավ Դամիետա։ 1250 թվականի մայիսին Լուին լքեց Եգիպտոսը, սակայն 4 տարի անցկացրեց Սիրիայում, նոր խաչակիրների սպասելով։ Լյուդովիկոսը աջակցեց քրիստոնյաներին Պաղեստինում, ասիական պետությունների հետ կապեր հաստատեց և ամրապնդեց Կեսարիա, Յաֆֆա, Սիդոն քաղաքները։ Տեղեկանալով իր մոր մահվան մասին, Լյուդովիկոսը վերադարձավ Ֆրանսիա և վեցամյա դադարից հետո վերադարձավ պետական գործին։
Քաղաքական գործունեություն
Լյուդովիկոսը հարգում էր իր վասսալների իրավունքները։ Նա լուրջ քայլեր ձեռնարկեց դատական բարեփոխումների համար։ Ավատատիրական կարգերի, ներքին գործերի մեջ գերագույն դատարանի միջամտությունը արգելող օրենքը, Լուին կասեցրեց՝ թույլատրելով արքային միջամտել իր ենթակաների գործերին։ Նա արգելեց դատական մենամարտերը և թույլատրեց տեղական դատարանների գործունեությունից դժգոհողներին դիմել արքայական վճռաբեկ դատարան։ 1269 թվականի մարտին Լուին հրապարակեց «Պրագմատիկ պատժամիջոցները», ըստ որոնց ֆրանսիական եկեղեցին անկախություն է ստանում Հռոմից և արգելվում են հօգուտ հռոմի կատարվող դրամահավաքները։
Արվեստների հովանավոր
Լյուդովիկոսը սիրում էր գրականությունը և արվեստը։ Նրան անվանում են միջնադարյան ճարտարապետության Պերիկլես։ Նա ջանասիրաբար կառուցում էր տաճարներ նրա օրոք են ստեղծվել Ռեյմի, Սեն-Շապել և Ռոյոմոն տաճարները։
Հրեաների հալածում
1239 թվականին Հռոմի Պապ Գրիգոլիոս IX-ը հրամայեց հրեաներից խլել Թալմուդները (րեաների սուրբ գիրքը)։ Դրա հետ կապված Լյուդովիկոսը կազմակերպեց «քրիստոնյաների և հուդայականների բանավեճ» (քրիստոնյա և հուդայական հոգևորականների բանավեճ), որի արդյունքում հուդայականների սուրբ գիրքը քննադատվեց։ 1242 թվականին Փարիզում այրեցին 22 սայլ, հրեաներից խլած Թալմուդներով ։
Ութերորդ խաչակրաց արշավանք
1270 թվականին Լուին ուղևորվում է Թունիս տեղի սուլթանին հավատափոխ անելու ակնկալիքով։ Լյուդովիկոսը նախաձեռնեց մի քանի հաջող ռազմական գործունեություն, սակայն Կառլ Անժուացուն սպասելիս Լուիի բանակում ժանտախտ բռնկվեց մահացավ նաև Լուիի որդին՝ Ժան Տրիստանը, օգոստոսի 3-ին հիվանդացավ նաև արքան։ Օգոստոսի 25-ին Լյուդովիկոս IX-ը վախճանվեց։
Նրա մարմինը Կառլ Անժուացին տեղափոխեց Սիցիլիա որտեղ էլ՝ Մոնրեալեի տաճարում տեղի ունեցավ հուղարկավորությունը։ Հետագայում Լյուդովիկոսի աճյունը տեղափոխվեց Սեն-Դընի։
Սրբադասումը
Լյուդովիկոսի մահից անմիջապես հետո նրա սրբադասման հարցը բարձրացրեց Ֆիլիպ III Քաջը։ Այդ նախաձեռնությանը աջակցեցին մի շարք նշանավոր անձինք Ֆրանսիայում։ 27 տարի անց 1297 թվականի օգոստոսի, Հռոմի Պապ Բոնիֆացիոս VIII-ի հրապարակած «Gloria laus» կոնդակի համաձայն Լյուդովիկոսը դասվեց սրբերի շարքին։
Ծանոթագրություններ
Կատեգորիա:Ֆրանսիայի թագավորներ Կատեգորիա:Խաչակրաց յոթերորդ արշավանքի քրիստոնյաներ Կատեգորիա:Խաչակրաց ութերորդ արշավանքի քրիստոնյաներ Կատեգորիա:Դիզենտերիայից մահացածներ Կատեգորիա:Կաթոլիկ միապետներ Կատեգորիա:Միջնադարյան երեխա կառավարիչներ
Ջեյրանչոլ
Ջեյրանչոլ (Ceyrançöl), ավան ներկայիս Ադրբեջանական Հանրապետության Աղստևի շրջանում։
Ջեյրանչոլում է գտնվել խորհրդային բանակի ամենամեծ ռազմական զորավարժարաններից մեկը, որի պատճառով ավանի մոտակայքում մնացել են բազմաթիվ ականներ, լքված զինամներթք ։
Սեն Գոթարդ
Սեն Գոթարդ, Saint-Gothird, գերմ․ Sankt Gotthard, լեռնանցք Լեպոնտինյան Ալպերում՝ Շվեյցարիայում։
Բարձրությունը 2108 մ է։ Սեն Գոթարդով անցնում է ավտոխճուղի, իսկ 1100 մ բարձրության վրա կառուցվել է թունել (երկարությունը՝ մոտ 15 կմ), որով անցնում է Ցյուրիխ-Միլան երկաթուղին։ 1799 թվականի սեպտեմբերի 13 (24)-ին, Սուվորովի Շվեյցարիական արշավի ժամանակ, Սեն Գոթարդ մարտերով նվաճել է ռուսական զորքը (մոտ 20 հազար մարդ)։
Կատեգորիա:Շվեյցարիայի լեռնանցքներ Կատեգորիա:Լեռնանցքներ այբբենական կարգով
Լի Միլլեր
Լի Մի լլեր (Lee Miller, ), ամերիկյան նորաձևության լուսանկարիչ, «Vogue»-ի շապիկի ֆոտոմոդել, ռազմական թղթակից, ով նկարել է Դախաուի և Օսվենցիմի ազատագրումը, Պաբլո Պիկասոյի ընկերը ։
Կենսագրություն և ստեղծագործություն
Լի Միլլերը ճարտարագետի, գյուտարարի, սիրողական լուսանկարչի դուստր է։ Հայրը նկարում էր նրան, նաև մերկ, երբ նա դեռ 10 տարեկան չկար ։ Վաղ տարիքում հայրն է նրա մեջ հետաքրքրություն առաջացրել դեպի լուսանկարչությունը։ 1920-ական թվականներին եղել է մոդել Նյու Յորքում։ Նրան լուսանկարել է Էդվարդ Ստեյհենը։ Լուսանկարներից մեկը օգտագործվել է Kotex կանանց տամպոնների գովազդում, ինչը սկանդալ է առաջացրել։
1929 թվականին տեղափոխվել է Փարիզ, որտեղ դարձել է Ման Ռեյի օգնականը և մոդելը (1930-1931 թվականների լուսանկարներ՝ «Պարանոց», «Լի Միլլեր», «Էլեկտրականություն»)։ Նա ինքն էլ է սկսել լուսանկարել։ Ռեյի այդ շրջանի որոշ լուսանկարներ իրականում նկարել է Լի Միլլերը։ Ռեյի հետ միասին նա կիրառել է սոլյարազացիայի տեխնիկան։ Դարձել է սյուրռեալիստական ​​շարժման ակտիվ մասնակից, մտերմացել Պիկասոյի (նա նկարել է Լիի դիմանկարը, 1937 ), Պոլ Էլուարի, Ժան Կոկտոյի հետ, Կոկտոյի «Պոետի արյունը» ֆիլմում նկարահանվել է որպես արձան (1930 թվական)։
1932 թվականին վերադարձել է Նյու Յորք, շարունակել է զբաղվել լուսանկարչությամբ, բացել է սեփական ստուդիան։ Այդ շրջանի նրա ստեղծագործությունների շարքում են Ջոզեֆ Քորնելի, դերասանուհիներ Լիլիան Հարվինի և Գերտրուդ Լոուրենսի դիմանկարները ։ 1933 թվականին արտ-դիլլեր Ժյուլենա Լևի Նյու Յորքի պատկերասրահում տեղի է ունեցել Միլլերի միակ անհատական ցուցահանդեսը ։
1934 թվականին ամուսնացել է եգիպտացի գործարար Ազիզ Բեի հետ և մեկնել Եգիպտոս։ Չնայած, որ Միլլերն այս ժամանակահատվածում չի աշխատել որպես պրոֆեսիոնալ լուսանկարիչ, այնուամենայնիվ նրա եգիպտական ​​լուսանկարները, ներառյալ «Տիեզերական դիմանկարը», համարվում են նկարչի ամենավառ և տպավորիչ սյուրռեալիստական ​​պատկերները։ Կահիրեում Միլլերը լուսանկարել է Սիվայի օազիսին հարող անապատը։ Այդ լուսանկարը Ռենե Մարգարիտային ոգեշնչել է աշխատել «Le Baiser» (1938 թվական) նկարի վրա։
1937 թվականին Լի Միլլերը թողել է ամուսնուն և վերադարձել Փարիզ, որտեղ հանդիպել է իր ապագա ամուսնուն՝ անգլիացի սյուրռեալիստ նկարիչ, ժամանակակից արվեստի ցուցահանդեսների կուրատոր Ռոլանդ Պենրոուզին։
Երկրորդ համաշխարհային պատերազմի ժամանակ Միլլերը եղել է ֆոտոլրագրող, աշխատել է «Vogue» թերթի համար։ Նա հավատարմագրվել է որպես ռազմական թղթակից, նկարահանել դաշնակիցների վայրէջքը, նապալմի առաջին օգտագործումը Սեն-Մալոյի պաշարման ժամանակ, Փարիզի ազատագրումը, Բուխենվալդի և Դախաուի ճամբարները
Պատերազմից հետո հետտրավմատիկ սթրեսային խանգարման ուժեղ նոպաներ է ունեցել, սկսել է խմել։ 1947 թվականին բաժանվել է Ազիզ Բեից և ամուսնացել Ռոլանդ Պենրոուզի հետ։ Ծնվել է նրանց որդին՝ Էնթոնին։ 1949 թվականին ամուսինները գնել են Սասեքսի ֆերման։ Նա Մեքքա է դարձել եվրոպական ավանգարդի համար. այստեղ հյուրընկալվել են Պիկասսոն, Ման Ռեյը, Հենրի Մուրը, Ժան Դյուբյուֆեն, Դորոթեա Տանինգը, Մաքս Էռնստը և ուրիշներ։
1940-ականների վերջին և 1950-ական թվականներին Միլլերը Բրիտանիայի MI5 անվտանգության ծառայության հետաքննության մեջ էր։ Նրան կասկածում էին ԽՍՀՄ-ի օգտին լրտեսություն անելու մեջ։
1947 թվականին՝ Մագնում գործակալության ստեղծումից հետո, Լի Միլլերը դարձել է նրա առաջին անդամներից մեկը։ Բայց պատերազմի նկարները, որոնց մասին նա գրեթե երբեք չի խոսել, չեն թողել նրան։ Լի Միլլերը, լինելով խոհարարության աստղ, մահացել է 70 տարեկան հասակում քաղցկեղից։
Ժառանգություն
Լի Միլլերի՝ որպես խոշորագույն անկախ վարպետի լուսանկարչական ժառանգությունն ամբողջությամբ հանրությանն է ներկայացվել 1980-ական թվականներին՝ շնորհիվ նրա որդու ջանքերի, ով մանրամասնորեն ներկայացրել է նրա կենսագրությունը (1985 թվական)։ Գիրքը բրիտանացի կոմպոզիտոր Ջեյսոն Քարի «Լի Միլլերի վեց նկարները» մյուզիքլի հիմքն է հանդիսացել (2005, ):
Արտաքին հղումներ
Կատեգորիա:Ամերիկացի լուսանկարիչներ Կատեգորիա:Մոդելներ այբբենական կարգով Կատեգորիա:Ամերիկացի մոդելներ Կատեգորիա:Սյուրռեալիստներ Կատեգորիա:Ամերիկացի լրագրողներ Կատեգորիա:Քաղցկեղից մահացածներ
Պերիվոլիա
Պերիվոլիա (Περιβόλια, Bahçeler), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
Օտտոկար Կերնշթոք
Օտտոկար Կերնշթոք (Ottokar Kernstock, ), ավստրիացի բանաստեղծ և կաթոլիկ հոգևորական:
Պերիվոլիա
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 202 մարդ, հիմնականում՝ թուրքեր։
Օտտոկար Կերնշթոք
Ողջունել է Գերմանիայում զարգացող նացիստական շարժմանը: Երկրորդ համաշխարհային պատերազմում Ավստրիայի ազատագրումից հետո նրա անունը գնալով մոռացվեց:
Պերիվոլիա
Ծանոթագրություններ
Կատեգորիա:Կիպրոսի գյուղեր
Օտտոկար Կերնշթոք
Եղել է ավստրիական կաթոլիկ եկեղեցու հոգևորական սպասավոր՝ քահանա:
Գրականություն
Կատեգորիա:Ավստրիացի գրողներ Կատեգորիա:Գրողներ այբբենական կարգով Կատեգորիա:Ավստրիացի բանաստեղծներ
Սենեգալ (գետ)
Սենեգալ Senegal, գետ Արևմտյան Աֆրիկայում (Գվինեայում, Մալիում, Սենեգալում, Մավրիտանիայում)։ Բաֆինգ անվամբ սկիզբ է առնում Ֆուտա Զալոն լեռնազանգվածից։ Բակոյգետին միախառնվելուց հետո ստանում է Սենեգալ անունը։ Երկարությունը Բաֆինգի ակունքներից 1430 կմ է, ավազանը՝ 441 հազար կմ²։ Ծախսը մայիսին 5 մ³/վրկ է, օգոստոս-սեպտեմբերին՝ մինչև 2000-5000 մ³/վրկ։ Հորդացման շրջանում (հունիսից-հոկտեմբեր) նավարկելի է մինչև Կաես քաղաքը։ Ջրերն օգտագործվում են ոռոգման համար։ Ունի ՀԷԿ։ Գետաբերանում է Սեն Լուի նավահանգիստը, ափերին՝ Բաֆուլաբե և Բակել քաղաքները։ Կա ձկնորսություն։
Ծանոթագրություններ
Կատեգորիա:Աֆրիկայի գետեր Կատեգորիա:Սահմանային գետեր Կատեգորիա:Մալիի գետեր Կատեգորիա:Գվինեայի գետեր Կատեգորիա:Սենեգալի գետեր Կատեգորիա:Մավրիտանիայի գետեր
Բուրոս
Բուրոս (Borås)՝ քաղաք Շվեդիայի արևմուտքում։ Գտնվում է Բիսկան գետի վրա։
Տնտեսություն
Քաղաքը տեքստիլ և հագուստի արդյունաբերության, մեքենաշինական և էլեկտրատեխնիկական գործարանների կենտրոն է ։
Սպորտ
1958 թվականի ֆուտբոլի աշխարհի առաջնության մրցախաղերի մի մասը անցկացվել է Բուրոսի Ռյուալավեն մարզադաշտում։ Մինչև 2005 թվականը Շվեդիայի վեցակի չեմպիոն Էլֆսբորգ ակումբի տնային հանդիպումների վայրն էր։ Այնուհետև ակումբը տեղափոխվել է  «Borås Arena» -ի հարևանությամբ կից կառույց։
2003 թվականի Բասկետբոլի Եվրոպայի առաջնության մրցախաղերի մի մասը տեղի է ունեցել Բուրոսհալեն կոմպլեքսում ։
Գրականություն
Կատեգորիա:Բնակավայրեր այբբենական կարգով Կատեգորիա:Շվեդիայի քաղաքներ Կատեգորիա:1621 թվականին հիմնադրված բնակավայրեր
Բեսի (Օբի գավառ)
Բեսի (Bessy), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 131 մարդ, բնակչության խտությունը` 18.63 մարդ/կմ²։ Բնակավայրը զբաղեցնում է 7.03 կմ² տարածք։
Աշխարհագրություն
Գտնվում է Փարիզ քաղաքից 130 կմ արևելք, Շալոն ան Շամպայն քաղաքից` 55 կմ հարավ-արևմուտք, Տրուա քաղաքից` 29 կմ հյուսիս։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 87 աշխատունակ (15-64 տարեկան) բնակիչ, որոնցից ակտիվ էին 64-ը, իսկ ոչ ակտիվները` 23։ Ակտիվության ցուցանիշը կազմում է 73,6 %։ 64 աշխատունակ մարդկանցից աշխատել է 58 անձ (32 տղամարդ և 26 կին)։ Գործազուրկ են եղել 6 անձ (2 տղամարդ և 4 կին)։ 23 անաշխատունակներից 7-ը եղել են աշակերտներ կամ ուսանողներ, 12-ը` թոշակառուներ, իսկ 4-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մոնետե սյուր Լուար
Մոնետե սյուր Լուար (Monétay-sur-Loire), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Դոմպիեր սյուր Բեբր կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03177։
Բնակչություն
Համայնքի բնակչությունը 2008 թվականին կազմում էր 293 մարդ։
Արտաքին հղումներ
Կատեգորիա:Ֆրանսիայի համայնքներ
Պլատանի
Պլատանի (Πλατάνι, Çınarlı), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 183 մարդ, հիմնականում՝ թուրքեր։
Ծանոթագրություններ
Կատեգորիա:Կիպրոսի գյուղեր
Մանաբի (պրովինցիա)
Մանաբի (Provincia de Manabí), պրովինցիա Էկվադորում։ Մայրաքաղաքը Պորտովիեխոն է։ Պրովինցիան անվանակոչվել է մանաբի ժողովրդի անունով ։
Ժողովրդագրություն
Էթնիկ խմբերի 2010 թվականի Էկվադորի մարդահամարի տվյալները․
Տնտեսություն
Մանաբիի տնտեսությունը մեծապես հիմնված է բնական ռեսուրսների և օրգանական արտադրանքի վրա. այդ թվում՝ կակաո, բանան, բամբակ ու ծովամթերք։ Նրա արդյունաբերական բազան հիմնված է թունաձկան, բարձրորակ ծխախոտի և իսպանական կոնյակների արտադրության վրա։ Տեղական արտադրանքներից են` Մոնտեկրիստի գլխարկներն ու ռաթթան կահույքը ։
Կանտոններ
Պրովինցիան բաժանված է 22 կանտոնների։ Հետևյալ աղյուսակում ներկայացված է 2001 թվականի բնակչության մարդահամարի տվյալները, նրա տարածքը (քառ. կմ), կանտոնի նստավայրը կամ մայրաքաղաքը։
Արտաքին հղումներ
Կատեգորիա:Էկվադորի նահանգներ
Օտար խաղեր (ֆիլմ)
Օտար խաղեր, 1987 թվականին «Հայֆիլմ» կինոստուդիայում նկարահանված հայկական ֆիլմ։
Սյուժե
Արամը հուսով էր, որ իրեն ընտանիքի հետ կուղարկեն արտասահման, սակայն իմանում է, որ սպասված ուղեգիրն ուրիշին են տալու։ Հարազատները նրան համարում են անհաջողակ։ Արամը ցանկալի ուղեգիրը ձեռք բերելու նպատակով դիմում է ամեն քայլի՝ կորցնելով մարդկային արժանապատվությունը ։
Արտաքին հղումներ
Կատեգորիա:1987 ֆիլմեր Կատեգորիա:Հայկական ֆիլմեր Կատեգորիա:Խորհրդային ֆիլմեր Կատեգորիա:Ներսես Հովհաննիսյանի ֆիլմեր Կատեգորիա:«Հայֆիլմ» ստուդիայի ֆիլմեր
Ալմունյեկար
Ալմունյեկար (Almuñécar), քաղաք և մունիցիպալիտետ Իսպանիայում, մտնում է Գրանադա նահանգի, ինչպես նաև Անդալուսիա ինքնավար մարզի մեջ։ Մունիցիպալիտետը գտնվում է Կոստա Տրոպիկալ շրջանում։ Տարածքը ՝ 83,36 կմ²։ Բնակչությունը ՝ 27 703 մարդ (2010 թվականի տվյալներով ) ։ Ալմունյեկարի համարվում է պաշտոնական սահմանը Կոստա դել Սոլի և Արևադարձային Կոստաի։ Պրովինցիայի ադմինիստրացիայից ունի 19 կմ հեռավորություն։
Արտաքին հղումներ
Կատեգորիա:Իսպանիայի քաղաքներ
Մոնկոմբրու լե Մին
Մոնկոմբրու լե Մին (Montcombroux-les-Mines), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լը Դոնժոն կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03181։
Բնակչություն
Համայնքի բնակչությունը 2008 թվականին կազմում էր 416 մարդ։